
	                 Republika Hrvatska
	

	Visoki prekršajni sud Republike Hrvatske
                          Zagreb

	: GBr


Broj: Broj: Ppž-8351/2024

	                          
	



U   I M E   R E P U B L I K E   H R V A T S K E

P R E S U D A


Visoki prekršajni sud Republike Hrvatske, u vijeću sastavljenom od sutkinja Jasne Momirović, predsjednice vijeća, te Katice Lučić i Ivane Bosnić-Kovačić, članica vijeća, uz sudjelovanje Ksenije Šupe Vukadinović u svojstvu više sudske savjetnice - specijalistice kao zapisničarke, u prekršajnom postupku protiv okrivljenika pravne osobe DIP-SN j.d.o.o. i odgovorne osobe Nikole Sadlovskog, zbog prekršaja iz članka 10. stavka 1. podstavka a) i stavka 2. Zakona o minimalnoj plaći („Narodne novine“ broj: 118/18., 120/21.) rješavajući o žalbi okrivljenika pravne osobe DIP-SN j.d.o.o. i odgovorne osobe Nikole Sadlovskog koje brani Damir Hećimović, odvjetnik iz odvjetničkog društva Hećimović i partneri iz Slavonskog Broda, podnesenoj protiv presude Općinskog suda u Slavonskom Brodu od 12. kolovoza 2024., broj: Pp-2190/2022, u sjednici vijeća održanoj 11. rujna 2026., 


p r e s u d i o   j e


I Odbija se neosnovanom žalba okrivljenika pravne osobe DIP-SN j.d.o.o. i odgovorne osobe Nikole Sadlovskog i potvrđuje prvostupanjska presuda.

II Na temelju odredbe članka 138. stavka 2. točke 3. podtočke c) Prekršajnog zakona, okrivljenici pravna osoba DIP-SN j.d.o.o. i odgovorna osoba Nikola Sadlovski obvezni su naknaditi paušalni iznos troškova ovog drugostupanjskog prekršajnog postupka svaki u iznosu od 50,00 (pedeset) eura, a koji su dužni platiti u roku od 30 (trideset) dana od dana primitka ove presude.

 
Obrazloženje


1.	Presudom Općinskog suda u Slavonskom Brodu od 12. kolovoza 2024., broj: Pp-2190/2022, proglašeni su krivima okrivljenici pravna osoba DIP-SN j.d.o.o. i odgovorna osoba Nikola Sadlovski zbog prekršaja iz članka 10. stavka 1. podstavka a) i stavka 2. Zakona o minimalnoj plaći, a za koji su, na temelju cit. propisa i uz primjenu članka 37. Prekršajnog zakona („Narodne novine“ broj: 107/07., 39/13., 157/13., 110/15., 70/17., 118/18., 114/22.), kažnjeni i to pravna osoba novčanom kaznom u iznosu od 1.040,00 eura, a odgovorna osoba novčanom kaznom u iznosu od 300,00 eura. 
	
2. Okrivljenici su obvezani na naknadu troška prekršajnog postupka svaki u iznosu od 50,00 eura.

3. Protiv navedene presude okrivljenici su podnijeli žalbu zbog pogrešno i nepotpuno utvrđenog činjeničnog stanja i pogrešne primjene materijalnog prekršajnog prava, a kako to proizlazi iz žalbe. Žalitelji u bitnom ističu kako su u obrani u cijelosti osporavali počinjenje prekršaja koji im se stavlja na teret i obrazlažu kako radnik Davor Suvalj nije imao otvoren račun u banci na koji bi mu mogla biti isplaćena plaća, zbog čega mu je ista isplaćena na ruke, zbog čega smatraju kako su svoju obvezu u cijelosti ispunili. Kod njih je bio u radnom odnosu mjesec dana i dobio otkaz jer nije došao na posao nekoliko dana, te kako mu je kooperant na ruke na ime plaće u navedenom periodu isplatio iznos od 500,00 eura, to je predmetni iznos zapravo predstavljao razliku plaće koju je dobio ranije od početka rada, a radniku su svi doprinosi za mirovinsko i zdravstveno plaćeni. Žalitelji nadalje smatraju kako je sud trebao ispitati tog svjedoka, a ne odustati nakon što je četiri puta zvan na glavnu raspravu, zbog čega je činjenično stanje ostalo nepotpuno utvrđeno. Zbog navedenog, žalitelji predlažu ovom Sudu preinačiti pobijanu presudu i osloboditi ih optužbe, podredno, istu ukinuti i predmet vratiti na ponovno suđenje i odluku prvostupanjskom sudu.  

4. Žalba nije osnovana. 

5. Ispitujući prvostupanjsku presudu, po službenoj dužnosti, u smislu članka 202. stavka 1. Prekršajnog zakona, ovaj Sud je utvrdio da na štetu okrivljenika nisu povrijeđene odredbe prekršajnog materijalnog prava, da u postupku nije nastupila zastara prekršajnog progona, kao i da nisu počinjene bitne povrede odredaba prekršajnog postupka iz članka 195. stavka 1. točki 6., 7. 9. i 10. Prekršajnog zakona („Narodne novine“ broj: 107/07., 39/13., 157/13., 110/15., 70/17., 118/18., 114/22., 86/26). 

6. Razmatrajući žalbu okrivljenika i ispitujući presudu, ovaj Sud je utvrdio da je prvostupanjski sud u potpunosti i pravilno utvrdio činjenično stanje i pravilno pravno označio prekršaj kojeg su počinili okrivljenici. Naime, u provedenom postupku, a na temelju izvedenih dokaza, nedvojbeno je utvrđeno da okrivljena pravna osoba kao poslodavac i njena odgovorna osoba nisu u Slavonskom Brodu, radniku Davoru Suvalju isplatili minimalnu plaću za obračunsko razdoblje od 15. srpnja do 15. kolovoza 2022., u iznosu od 4.687,50 kuna bruto najkasnije 15-og u mjesecu za prethodni mjesec i to: najkasnije 15. kolovoza 2022. za mjesec srpanj, te najkasnije 15. rujna 2022. za mjesec kolovoz 2022. Ovakvim ponašanjem okrivljenici su ostvarili sva zakonska obilježja prekršaja iz članka 10. stavka 1. podstavka a) i stavka 2. Zakona o minimalnoj plaći. 

[bookmark: _GoBack]7. Svi navodi žalitelja koji se odnose na poricanje počinjenja prekršaja, a kojima u cijelosti ponavljaju obranu danu u postupku, tj. da su radniku isplatili plaću na ruke, nisu prihvaćeni osnovanima. Člankom 3. stavkom 1. Zakona propisano je da je minimalna plaća u smislu ovoga Zakona najniži mjesečni iznos brutoplaće koja se radniku isplaćuje za rad u punom radnom vremenu; da se iznimno od stavka 1. ovoga članka, minimalnom plaćom smatra najmanji iznos mjesečne brutoplaće prema složenosti poslova za puno radno vrijeme ugovoren kolektivnim ugovorom čija je primjena proširena sukladno općem propisu o radu (stavak 2.); da minimalna plaća mora biti ugovorena, utvrđena ili propisana u brutoiznosu (stavak 3); da se u iznos minimalne plaće ne ubrajaju povećanja plaće s osnove prekovremenog rada, otežanih uvjeta rada, noćnog rada i rada nedjeljom, blagdanom ili nekim drugim danom za koji je zakonom određeno da se ne radi (stavak 4.); da se otežanim uvjetima rada iz stavka 4. ovoga članka smatraju oni uvjeti koji su određeni zakonom, kolektivnim ugovorom, pravilnikom o radu, ugovorom o radu ili drugim propisom koji poslodavca obvezuje (stavak 5.); da se minimalna plaća radnika koji radi u nepunom radnom vremenu utvrđuje i isplaćuje razmjerno ugovorenom radnom vremenu (stavak 6.), te da se minimalna plaća radnika koji je sukladno ugovoru o radu proveo u radnom odnosu odnosno na radu u bilo kojem razdoblju ugovornog odnosa s poslodavcem manje od mjesec dana, utvrđuje i isplaćuje razmjerno trajanju radnog odnosa odnosno vremena provedenog na radu u tom mjesecu, a u slučaju iz stavka 6. ovoga članka i razmjerno ugovorenom radnom vremenu (stavak 7.). Ovdje se još napominje kako je odredbom članka 1. Zakona o minimalnoj plaći propisano da se ovim Zakonom propisuje način utvrđivanja iznosa minimalne plaće i rokovi njezina utvrđivanja, način određivanja minimalne plaće radnika i utvrđivanja minimalnih povećanja plaće po pojedinim zakonskim osnovama te provedba nadzora nad primjenom ovoga Zakona.

8. Nadalje, u skladu sa člankom 90. stavkom 7. Zakona o radu, plaća u bruto iznosu sastoji se od iznosa za isplatu radniku i javnih davanja iz plaće u skladu s posebnim propisima.

9. Također, u smislu članka 86. stavka 1. i 2. Zakona o porezu na dohodak („Narodne novine“ broj: 115/16., 106/18., 121/19., 32/20., 138/20.), važećeg u vrijeme počinjenja prekršaja, tijela državne uprave i pravosudna tijela i druga državna tijela, tijela i službe jedinica lokalne i područne (regionalne) samouprave, zavodi, neprofitne organizacije, poduzetnici - pravne i fizičke osobe, obavljaju isplate primitaka koji se smatraju dohotkom obveznicima poreza na dohodak te isplate primitaka koji se ne smatraju dohotkom, odnosno na koje se ne plaća porez na dohodak fizičkim osobama na njihov žiroračun kod banke, a iznimno na njihov tekući račun sukladno posebnim propisima te u gotovom novcu na propisan način, a ministar financija pravilnikom propisuje isplate primitaka koje se mogu izvršiti na tekući račun, odnosno u gotovom novcu, te je člankom 92. stavkom 1. Pravilnika o porezu na dohodak („Narodne novine“ broj: 10/17., 128/17., 106/18., 1/19., 80/19., 1/20., 74/20., 138/20., 1/21.), važećeg u vrijeme počinjenja prekršaja, bilo propisano da u skladu sa člankom 86. Zakona tijela državne uprave i sudbene vlasti te druga državna tijela i službe jedinica lokalne i područne (regionalne) samouprave, zavodi, neprofitne organizacije, poduzetnici - pravne i fizičke osobe obavljaju isplate primitaka fizičkim osobama, na njihov račun za plaćanje sukladno propisu kojim se uređuje platni promet kod banke odnosno nerezidentima na njihov račun, te je stavkom 2. istog članka bilo propisano da iznimno od stavka 1. ovoga članka navedena tijela, organizacije odnosno osobe mogu obveznicima poreza na dohodak, odnosno fizičkim osobama isplatiti na njihov tekući račun kod banke: 1. primitke po osnovi nesamostalnog rada iz članka 21. Zakona, 2. primitke od kapitala iz članka 64. Zakona, 3. primitke koji se u skladu sa člankom 8. Zakona ne smatraju dohotkom, osim primitaka po osnovi darovanja za zdravstvene potrebe iz stavka 1. točke 4. toga članka, 4. primitke na koje se u skladu sa člankom 9. Zakona ne plaća porez na dohodak, 5. naknade za rad u svezi s izborom čije je održavanje propisano posebnim zakonom, ako se isplaćuju do 1.600,00 kuna po održanom izboru, 6. primitke od otuđenja posebnih vrsta imovine iz članka 59. Zakona, ako posebnim propisom nije drugačije uređeno. Stavkom 3. istog članka bilo je propisano da iznimno od stavka 1. ovoga članka navedena tijela, organizacije odnosno osobe mogu obveznicima poreza na dohodak, odnosno fizičkim osobama isplatu izvršiti i u gotovu novcu i to za: 1. mirovine iz članka 21. stavka 2. Zakona,  2. nagrade nerezidentima iz članka 39. stavka 5. točke 3. Zakona, za sudjelovanje na športskim, umjetničkim i drugim natjecanjima u Republici Hrvatskoj, ako se do završetka natjecanja ne zna koji od natjecatelja ostvaruje pravo na novčanu nagradu, 3. primitke od obavljanja sezonskih poslova (sezonski poslovi u poljoprivredi, branje i skupljanje plodova i bilja, poslovi prodaje poljoprivrednih proizvoda, šumskih proizvoda, osvježavajućih napitaka, ledenih slastica, dnevnog tiska, ulaznica i slično, poslovi popisivanja, anketiranja, očitanja brojila i slično, amatersko sudjelovanje u radu kulturno umjetničkih društava i slični poslovi), uz uvjet da ovi primici kod jednog isplatitelja ne prelaze 15.000,00 kuna godišnje, 4. primitke koji se u skladu s člankom 8. Zakona ne smatraju dohotkom, osim primitaka po osnovi darovanja za zdravstvene potrebe iz stavka 1. točke 4. toga članka, 5. primitke na koje se u skladu s člankom 9. Zakona ne plaća porez na dohodak, osim: 5.1. primitaka učenika i studenata na školovanju za rad preko učeničkih i studentskih udruga po posebnim propisima, 5.2. stipendija učenicima i studentima koje se isplaćuju za vrijeme njihova redovnog školovanja, a koje se do propisanog iznosa ne smatraju drugim dohotkom te stipendija koje služe za pokriće troškova iz članka 6. stavka 3. ovoga Pravilnika, osim troškova školarine koji se isplaćuju na račun visokog učilišta, 5.3. športskih stipendija, nagrada za športska ostvarenja i naknada športašima amaterima prema posebnim propisima, do propisanih iznosa, 5.4. nagrade za radne rezultate i druge oblike dodatnog nagrađivanja radnika (dodatna plaća, dodatak uz mjesečnu plaću i sl.) na koje se do propisanog iznosa ne plaća porez na dohodak, 5.5. primici radnika iz članka 7. stavka 2. r.br. 34. i 37. te stavka 36. ovoga Pravilnika. 6. Primitke od otuđenja posebnih vrsta imovine iz članka 59. Zakona, ako posebnim propisom nije drugačije uređeno.

10. Slijedom svega navedenoga, bruto iznos plaće obuhvaća iznos za isplatu radniku te javna davanja koja se u skladu s posebnim propisima uplaćuju za radnika isključivo putem nadležnih tijela, a isto tako isplata plaće radniku za redovan rad mora biti isplaćena na račun radnika, zbog čega minimalna bruto plaća nikako ne može biti isplaćena na ruke radniku, a kako to pogrešno smatraju žalitelji niti iste ispričava odgovornosti to što radnik nije imao otvoren tekući račun.

11. U odnosu na žalbeni navod kako je sud ipak trebao ispitati radnika Suvalja, ističe se kako je prvostupanjski sud na temelju obrane okrivljenika koji su priznali sva bitna obilježja prekršaja, te materijalne dokumentacije u spisu, osnovano zaključio kako izvođenje daljnjih dokaza nije potrebno, s kojom odlukom se slaže i ovaj Sud.   

12. Shodno ovlaštenju da dokaze ocjenjuje po slobodnom uvjerenju prvostupanjski sud svoje saznanje o djelu okrivljenika zasnovao je na ocjeni svih u postupku izvedenih dokaza, a što je u pobijanoj presudi i valjano obrazložio, te je za odluku o krivnji žalitelja dao valjane razloge koje u cijelosti prihvaća i ovaj Sud. Okrivljenici žalbenim navodima nisu ničim doveli u sumnju pravilnost i zakonitost odluke prvostupanjskog suda tako da nije došlo do povrede materijalnog prekršajnog prava, a kao što to neosnovano ističu žalitelji.
 
13. Razmatrajući odluku o izrečenim novčanim kaznama, utvrđeno je da je navedena odluka pravilna i zakonita i da novčane kazne nisu prestroge. Za počinjeni prekršaj prvostupanjski sud izrekao je ublažene novčane kazne uz primjenu članka 37. Prekršajnog zakona, a koje su primjerene težini počinjenog prekršaja, stupnju krivnje okrivljenika, opasnosti djela i svrsi kažnjavanja (članak 36. Prekršajnog zakona) i nema opravdanog razloga za daljnje ublažavanje novčane kazne odgovornoj osobi. Napominje se da je novčana kazna pravnoj osobi ublažena na visinu najniže mogućeg iznosa do koje se propisana novčana kazna uopće može ublažiti za ovaj prekršaj, a koji za pravnu osobu iznosi 1.040,00 eura (članak 33. stavak 1. Prekršajnog zakona). 

14. Prema uvjerenju ovog Suda izrečenim novčanim kaznama ostvariti će se svrha prekršajnog postupka pa tako i svrha specijalne i generalne prevencije.

15. Kako je člankom 138. stavkom 2. točkom 3. podtočkom c) Prekršajnog zakona propisano da troškovi prekršajnog postupka obuhvaćaju i paušalni iznos troškova prekršajnog postupka Visokog prekršajnog suda Republike Hrvatske kada je donio odluku kojom je pravomoćno utvrđena prekršajna odgovornost okrivljenika, ako je odlučivao o žalbi okrivljenika, to su na temelju članka 139. stavka 3. i 5. Prekršajnog zakona, obvezani okrivljenici na naknadu paušalnog iznosa troškova drugostupanjskog prekršajnog postupka, uzimajući u obzir složenost i duljinu postupka. 

16. Zbog navedenog, odlučeno je kao u izreci. 


Zagreb, 11. rujna 2026.

              Zapisničarka:                                                                   Predsjednica vijeća:

Ksenija Šupe Vukadinović v.r.					     Jasna Momirović v.r.

                                                                   
Presuda se dostavlja Općinskom sudu u Slavonskom Brodu u 6 otpravaka: za spis, okrivljenike, branitelja i tužitelja.              
        
                                                                 Za točnost otpravka - ovlašteni službenik
                                                                 upraviteljica zajedničke sudske pisarnice:

Edita Vrkljan

  U   I M E   R E P U B L I K E   H R V A T S K E     P R E S U D A       Visoki prekršajni sud Republike Hrvatske, u vijeću sastavljenom od  sutkinja  Jasne Momirović, predsjednice vijeća, te Katice Lučić i Ivane Bo snić - Kovačić, članica  vijeća ,   uz sudjelovanje  Ksenije Šupe Vukadinović u svojstvu više sudske savjetnice  -   specijalistice  kao zapisničarke,   u prekršajnom postupku protiv okrivljenika pravne  osobe  DIP - SN j.d.o.o.   i odgovorne osobe   Nikole Sadlovskog,  zbog  prekršaja iz   članka   10. stavka 1.   podstavka a) i   stavka   2. Zakona o minimalnoj plaći („Narodne  novine“ broj: 118/18., 120/21.)  rješavajući o žalb i   okrivljenika pravne osobe  DIP - SN  j.d.o.o. i odgovorne osobe Nikole Sadlovskog  koje brani  Damir Hećimović, odv jetnik  iz odvjetničkog društva Hećimović i partneri iz Slavonskog Broda ,   podnesen oj   protiv  presude  Općinskog  suda u   S lavonskom Brodu   od  12 .   kolovoza  20 2 4 ., broj:   Pp - 2190 / 2022 ,  u   sjednici  vijeća  održanoj   11. rujna 2026. ,        p r e s u d i o      j e       I  Odbija se  neosnovanom   žalba okrivljenika pravne osobe  DIP - SN j.d.o.o. i  odgovorne osobe Nikole Sadlovskog   i potvrđuje prvostupanjska presuda.     II  Na temelju odredbe  čl anka   138. stavka 2. točke 3. podtočke c)  Prekršajnog  zakona, okrivljenici  pravna osoba  DIP - SN j.d.o.o. i odgovorn a   osob a   Nikol a   Sadlovsk i   obvezni su naknaditi paušalni iznos troškova ovog drugostupanjskog prekršajnog  postupka svaki u iznosu od  5 0 ,00 ( pe deset )   eura , a koji su dužni platiti u roku od  3 0  ( trideset ) dana od dana primitka ove pre sude.         Ob r azloženje       1.   Presudom  Općinskog suda u Slavonskom Brodu od 12. kolovoza 2024., broj:  Pp - 2190/2022 ,  proglašeni su krivima   okrivljenici   pravna osoba  DIP - SN j.d.o.o. i  odgovorn a   osob a   Nikol a   Sadlovsk i  zbog prekršaja iz  članka  10. stavka 1.   podstavka  a) i  stavka  2. Zakona o minimalnoj plaći , a za koj i   su,   na temelju cit .   propisa   i   uz  primjenu čl anka   37.  Prekršajnog zakona („Narodne novine“ broj :   107/07., 39/13.,  157/13., 110/15., 70/17., 118/18., 114/22.) ,  kažnjeni i to  pravna osoba  novčan o m 

